OpenLLM-France/wikimedia huggingface dataset:
# Bero espezifiko

Sustantzia baten Bero espezifikoa, c, bere egoera aldatu gabe, masaren unitate baterako bere tenperatura unitate batean igotzeko aplikatu beharreko bero kantitatea da:
    $c={\frac {Q}{m\cdot \Delta T}}$
c bero espezifikoa da, Q bero kantitatea, m masa eta $\Delta T$ hasierako eta bukaerako tenperatura aldaketa..
SI sisteman bere unitatea julio zati kilogramo eta kelvin da (J/(kg·K)). Sistema teknikoko unitatea ere asko erabiltzen da, kilokaloria zati kilogramo eta celsius gradu (kcal/kg°C).
Bero espezifiko molarra existitzen ere existitzen da, eta bero espezifikoarekin erlazionatuta dago: $c={\frac {n}{m}}C_{m}$
Hemendik formula berri bat lortzen dugu, trukatutako beroarentzat, baina molen (n) araberakoa, ez masaren (m) araberakoa.
$Q=n\cdot C_{m}\cdot \Delta T$
Bere unitatea SI sisteman julio zati mol eta kelvin da (J/(mol·K)).

## Bero espezifikoen taula

| Sustantzia | Fasea | c$_p$ (masa) kJ•kg$^{−1}$•K$^{−1}$ | c$_p$ (molarra) J•mol$^{−1}$•K$^{−1}$ | c$_v$ (molarra) J•mol$^{−1}$•K$^{−1}$ | Bolumetrikoa J cm$^{-3}$ K$^{-1}$ |
| Gas atomobakar ideala | gasa | | ${\begin{matrix}{\frac {5}{2}}\end{matrix}}$R = 20,8 | ${\begin{matrix}{\frac {3}{2}}\end{matrix}}$R = 12,5 | |
| Helioa | gasa | 5,1932 | 20,8 | 12,5 | |
| Argona | gasa | 0,5203 | 20,8 | 12,5 | |
| Bi atomoko gas ideala | gasa | | ${\begin{matrix}{\frac {7}{2}}\end{matrix}}$R = 29.1 | ${\begin{matrix}{\frac {5}{2}}\end{matrix}}$R = 20.8 | |
| Hidrogenoa | gasa | 14,30 | 28,82 | 20.4 | |
| Nitrogenoa | gasa | 1,040 | 29,12 | 20,8 | |
| Oxigenoa | gasa | 0,918 | 29,4 | 21,1 | |
| Airea (inguruko baldintza arruntetan)) | gasa | 1,012 | 29,19 | | |
| Aluminioa | solidoa | 0,897 | 24,2 | | 2,422 |
| Amoniakoa | likidoa | 4,700 | 80,08 | | 3,263 |
| Antimonioa | solidoa | 0,207 | 25,2 | | 1,386 |
| Artsenikoa | solidoa | 0,328 | 24,6 | | 1,878 |
| Berilioa | solidoa | 1,82 | 16,4 | | 3,367 |
| Beruna | solidoa | 0,129 | 26,4 | | 1,44 |
| Burdina | solidoa | 0,450 | 25,1 | | 3,537 |
| Diamantea | solidoa | 0,5091 | 6,115 | | 1,782 |
| Etanola | likidoa | 2,44 | 112 | | 1,925 |
| Gasolina | likidoa | 2,22 | 228 | | |
| Grafitoa | solidoa | 0,710 | 8,53 | | 1,534 |
| Kobrea | solidoa | 0,385 | 24,47 | | 3,45 |
| Litioa | solidoa | 3,58 | 24,8 | | 1,912 |
| Magnesioa | solidoa | 1,02 | 24,9 | | 1,773 |
| Merkurioa | likidoa | 0,1395 | 27,98 | | 1,888 |
| Neona | gasa | 1,0301 | 20,7862 | 12,4717 | |
| Parafina ezkoa | solidoa | 2,5 | 900 | | 2,325 |
| Silize urtua | solidoa | 0,703 | 42,2 | | 1,547 |
| Uranioa | solidoa | 0,116 | 27,7 | | 2,216 |
| Ur lurruna | gasa (100 °C) | 2,080 | 37,47 | 28,03 | |
| Ur izoztua | solidoa (0 °C) | 2,114 | 38,09 | | 1,938 |
| Ura | likidoa (25 °C) | 4,1813 | 75,327 | 74,53 | 4,184 |
| Urrea | solidoa | 0,1291 | 25,42 | | 2,492 |
| Balio guztiak 25 °C -tarako dira, kontrakorik zehazten ez bada. Minimo eta maximo esanguratsuak beltzez ageri dira. ||||||

## Oharrak

* ↑ altera: 194 metros (munduko batazbestekoa), tenperatura: 23 °C, hezetasuna: 40,85% Presioa: 760 mmHg

## Ikus, gainera

* Bero-ahalmen
* Berotze-ahalmen

## Kanpo estekak

* Datuak: Q487756
* Multimedia: Specific heat capacity / Q487756
# Bero motor

Bero motorea, errekuntzako motor edo motor termikoa, makina termiko bat da, bero-iturri baten (foku beroa) eta bero-hustubide baten (foku hotza) artean tenperatura-gradientea aprobetxatuz beroa lan mekaniko bihurtzen duena. Beroa iturritik hustubidera transferitzen da, eta prozesu horretan, beroaren zati bat lan bihurtzen da fluido baten propietateak aprobetxatuz, normalean gas baten edo likido baten lurrunaren bidez.
Makina termiko baten funtzionamendurako beharrezkoa den beroa, errekuntza batean askatutako energia kimikotik dator. Bero hori fluido batek xurgatzen du, ondoren zenbait pieza mekaniko mugimenduan jartzeko.
Errekuntza motorretik kanpo egiten bada, kanpo-errekuntzako makina deritzo, eta errekuntza makinaren barruan egiten bada berriz, barne-errekuntzako makina. Sortutako mugimendua alternatiboa edo birakaria izan daiteke.
Fluido motorra ur-lurruna, airea edo petrolioaren edo gas erregaien errekuntzaren ondoriozko gasen nahasketa izan ohi da. Barne-errekuntzako motorretan, errekuntza fluido motorrean egiten da. Kanpo-errekuntzako motorretan aldiz, bi fluido daude bien artean beroa trukatzeko. Zentral nuklearretan, beroa uranioaren edo plutonioaren fisio nuklearrean askatutako energiatik sortzen da, eta substantzia hozgarri batek erauzten du bero trukagailu baten bitartez bigarren mailako zirkuitu bati emateko.

## Kanpo estekak

* Datuak: Q178185
* Multimedia: Heat engines / Q178185
# Bero-mapa

Bero-mapa (heat map, ingelesez) datuak bistaratzeko teknika bat da, fenomeno baten magnitudea bi dimentsioko koloreen bidez adierazten duena. Kolorearen aldakuntza tonu edo intentsitatearen bidez izan daiteke: fenomenoaren irakurketa errazteko helburua du.
* Datuak: Q1140423
* Multimedia: Heat maps / Q1140423
# Bero-ontzi

Bero-ontzi, zeramika beiratuz egindako botila, aho eta lepo txikikoa, bertan ur beroa sartuz ohea epeltzeko erabiltzen zena.

## Erreferentziak

* ↑ Zeramika hiztegia. Eusko Jaurlaritza, 45 or..

## Kanpo estekak

* Datuak: Q25412676
# Bero-ponpa

Bero-ponpa edukiontzi hotz batetik beroa hartu eta beste edukiontzi beroago batera eramaten du. Bero-ponparen helburua beroa ematea izan arren, prozesu hori itzulgarria da, hortaz, berotzeko eta hozteko ere erabil daiteke.

## Kanpo estekak

* Datuak: Q131313
* Multimedia: Heat pumps / Q131313
# Bero sentikor

Bero sentikorra gorputz edo objektu bati emandako bero-energia da; tenperatura handitzen du bere egitura molekularrari eragin gabe eta, beraz, bere faseari eragin gabe. Oro har, esperimentalki frogatu da gorputz bat berotzeko edo hozteko beharrezko beroaren kantitatea gorputz horren masaren eta tenperaturaren diferentziarekin proportzionala dela. Proportzionaltasun konstante horri bero espezifikoa deitzen zaio eta gorputz baten tenperatura handitzeko bero kopuru jakin bat (energia) aplikatu behar zaio.

## Kanpo estekak

* Datuak: Q1480581
# Bero sor

Bero sorra substantzia batek fasez aldatzeko behar duen energia kantitatea da; solidotik likidora (fusio-beroa) edo likidotik gasera (lurrunketa-beroa). Kontuan hartu behar da beroaren energia hori fase aldaketarako erabiltzen dela eta ez tenperatura handitzeko.

## Kanpo estekak

* Datuak: Q207721
# Brasildar poni

Brasildar ponia Brasilgo bertako zaldi arraza bat da. Bere tamaina zein ezaugarriengatik ponien sailkapen taldean sartzen da.
Zaldi arraza modernoa da, haurren zaldiketarako sortua hainbat poni arraza nahastuz. Bere jatorrian eskoziar poniak daude, Highland poniak, desagertutako Galloway ponien ondorengoak eta Fallabelak. Bereziki Paraguaytik eta Uruguaytik ekarritako abereak erabili zituzten arraza berria sortzeko.

## Erreferentzaik

* 1 2 http://www.theequinest.com/breeds/brazilian-pony/

## Kanpo estekak

* (Ingelesez) Arrazari buruzko artikuloa "The equinest" entziklopedian
* Datuak: Q10355766
* Multimedia: Brazilian pony / Q10355766
# Brasileira (Piauí)

Brasileira Brasilgo udalerri bat da, Piauí estatuan kokatua. 8.436 biztanle ditu 880,911 km²ko eremuan.

## Ikus, gainera

* Piauí

## Kanpo estekak

* Datuak: Q2329749
* Multimedia: Brasileira (Piauí) / Q2329749
# Brasilentulus

Brasilentulus Protura animalia taldeko genero bat da. Acerentomidae familiaren barruan sailkatzen da.

## Espezieak

* Brasilentulus africanus Tuxen, 1979
* Brasilentulus huetheri Nosek, 1973
* Datuak: Q10434803
* Espezieak: Brasilentulus
# Brasildar

Brasildarrak (portugesez: brasileiros, bɾɐ̞ziˈlejɾus ahoskatua) Brasilgo herritarrak dira. Herritartasuna lortzeko, Brasilen jaio eta brasildar gurasoak izan behar da. Brasildarrak portuges kolonizatzaileen, bertoko amerindiarren, afrikar esklaboen eta XIX. eta XX. mendeko etorkinen ondorengoak dira.

## Erreferentziak

* 1 2 Instituto Brasileiro de Geografia e Estatística. (2013-7-1). "IBGE: Brasil já ultrapassou marca de 200 milhões de habitantes". .
* 1 2 3 4 5 6 7 8 Brasilgo Kanpo Harremanetarako Ministerioa. (2012-7-1). Apêndice: Número e distribuição dos brasileiros no mundo. .
* ↑ Euskaltzaindia. (PDF) 38. arauaː Munduko estatu-izenak, herritarren izenak, hizkuntza ofizialak eta hiriburuak. .
* ↑ Lur entziklopedietatik hartua.

## Kanpo estekak

* Datuak: Q873625
* Multimedia: People of Brazil / Q873625
# Brasilgo Alderdi Sozialdemokrata

Brasilgo Alderdi Sozialdemokrata (portugesez: Partido da Social Democracia Brasileira edo PSDB), Brasilgo alderdi politikoa da. Hasieran ezkertiarra, gero kristau-demokraziarantz jo eta, Fernando Henrique Cardoso buru zuela, Fronte Liberalarekin aliatu zen. 1988an sortua, Langileen Alderdia bere arerio nagusia izan da.

## Erreferentziak

* ↑ Berria. [#8141 Estilo Liburua. .

## Kanpo estekak

* Datuak: Q1322897
* Multimedia: Partido da Social Democracia Brasileira / Q1322897
# Brasil uhartea

Brasil uhartea edota Hy-Brasil ustez Ozeano Atlantikoko lekuren batean dagoen uharte mamu bat da, Irlandar mitologian aipatu zenetik izendapen ugariz ezagutua, haietako batzuetan San Brendanen uhartea. 1367ko Pizigani-ren mapan 'Braçir uhartea izenez agertzen da, eta ondorengoetan Braxil, Brazille, Brasile, Bracie, Bresily, Bersil, Brazilæ, Bresilji, Braxilis, Branzilæ, O'Brasil edota O'Brassil izenez, Hy Brasil, eta beste aldaera batzuk XVIII. mendean marraztutako Jefferys-en maparaino ailegatuko dira. Vinlandeko mapa eztabaidatuan Frantziako kostaldearen aurrealdean kokatutako San Brendanen uhartearekin identifikatzen du: «Magnæ insulæ Beati Brandani Branziliæ dictæ».
1498an Errege Katolikoen enbaxadorea zen Pedro de Ayala ingeles gortera zuzendu zen, ondoren ingeles ontziak azken urteetan uharteaten bila aritu zirela berri eman zuen.
Aipatutako itsas espedizio hauek 1480an hasiak litzatezke, bakailao arrantzaguneak topatzeko helburuz eginak. 1498an John Day ingeles merkatariak ziurrenik Kristobal Koloni zuzendutako gutunean Bristolgo itsasgizon batzuk uhartera iritsi zirela baieztatu zuen, Iparraldeko Ozeano Atlantikoan kokatuz, Ternuatik hurbil eta Joan Cabotoren espedizioekin lotuta.
Aipatutako uharte mamu hau Europa legoke, Irlandako kostaldearen aurrealdean, hortaz, 1500 inguruan portugaldar itsasgizonek topatutako Brasil herrialdearekin zerikusirik ez duela dirudi. Halaber, Brasil izenaren jatorria agertzen den erregistrorik ez da topatu ahal izan, baina uste denez, aipatutako uharte mamu honen hasierako izena Basil litzateke, ondoren Hi-Brasil edota Hy-Brasi izatera pasatzeko.

## Erreferentziak

* ↑ Alexandre de Humboldt, Examen critique de l'Histoire et Géographie du nouveau continent aux Google Booksen siglos XV y XVI. Librairie de Gide, Paris, 1836.
* ↑ Beuchat, Henri, Manual de arqueología americana, Madril, 1918, 41. orr.
* ↑ Historia General de España, Editorial Rialp, 10. bilduma, 110. orr.

## Kanpo estekak

* Datuak: Q899371
* Multimedia: Brasil (mythical island) / Q899371
# Brasildar portuges

Brasildar portugesa edo brasildar portugalera (portugesez: português brasileiro) Brasilen eta Brasildik kanpo bizi diren 217 milioi brasildarrek hitz egiten duten portugesaren aldaera da, munduan gehien hitz egiten, idazten eta irakurtzen den hizkuntza horren aldaera.
Era berean, brasildar portugesa ama-hizkuntza da brasildar komunitate handiak dauden herrialdeetan, hala nola Estatu Batuetan, Paraguain, Perun, Japonian eta Europako hainbat herrialdetan. Brasilek Mercosurren duen garrantzia dela eta, aldaera hori normalean bloke horri lotutako Hego Amerikako herrialdeetan ikasten eta erabiltzen da, bereziki Argentinan, Paraguain eta Uruguain.
Brasilgo Letren Akademiak arautzen du. Pedro Álvares Cabral Brasilera iritsi aurretik, bertako mila hizkuntza baino gehiago hitz egiten ziren. Bere historian zehar, brasildar portugesak hizkuntza indigena eta afrikarretatik ez ezik, frantsesetik, gaztelaniatik, italieratik eta ingelesetik ere maileguak jaso ditu.
Europar portugesaren eta brasildar portugesaren arteko ezberdintasunak hiztegi, ahoskera eta sintaxiakoak dira nagusiki, batez ere herri aldaeretan; idaztean, txikiagoak dira.
1990eko akordio ortografikoa Brasilen 2009ko urtarrilaren 1etik indarrean dago; haren helburua portugesaren bi aldaeren grafia bateratzea da, desadostasun ortografikoen % 98 murriztuta.
Oro har, hizkuntza idatzi formalaren eta Portugalen eta Brasilen arteko aldeak amerikar ingelesean eta britainiar ingelesean aurkitzen direnekin aldera daitezke.

## Erreferentziak

* ↑ (Ingelesez) CIA. Brazil. in: The World Factbook..
* ↑ (Portugesez) Moreira, Cristiano Marins. «A influência do tupi na formação do português do Brasil» Círculo Fluminense de Estudos Filológicos e Linguísticos: 1-11..

## Kanpo estekak

* Datuak: Q750553
* Multimedia: Brazilian Portuguese / Q750553
# Brasil Novo (Pará)

Brasil Novo Brasilgo udalerri bat da, Pará estatuan kokatua. 24.718 biztanle ditu 6.362,575 km²ko eremuan.

## Ikus, gainera

* Pará

## Kanpo estekak

* Datuak: Q2008779
* Multimedia: Brasil Novo / Q2008779
# Bigarren Karlistaldia (argipena)

Bigarren Karlistaldia zenbait adiera zenbait ditu:
* Euskal Herrian Bigarren Karlistaldia delako gerra.
* Euskal Herritik kanpora eta bereziki Espainiako historiografian Euskal Herrian Matinerren Gerra moduan ezagutzen den gerra.
# Bigarren Mundu Gerrako Mediterraneoko eta Ekialde Hurbileko frontea

Mediterraneoko Frontea, Potentzia Aliatuen eta Ardatzaren Indarren artean Mediterraneo itsasoan eta harekin muga egiten duten herrialdeen kontrolerako, Bigarren Mundu Gerran izandako borroka izan zen. Benito Mussoliniren Italia faxistak (Luftwaffe eta Adolf Hitlerren alemaniar itsaspekoek lagunduta) Royal Navy eta RAFen (1942tik Estatu Batuek indartutakoa) aurka izandako borrokak Mediterraneoko itsas frontea ezaugarritu zuten. Europa hegoaldean, Balkanetako italiar kanpainen porrotek Alemaniako esku-hartzea bultzatu zuten, eta Jugoslaviako Erresumaren eta Greziako Erresumaren menderatzearekin amaitu zuten. Afrikako iparraldean, Afrika Korps-ek eta haien aliatu italiarrek britainiarrekin talka egin zuten italiar Libia eta Egiptoko Erresumaren kontrola lortzeko. Jugoslaviako eta Greziako partisanoen gerrak, aliatuek Afrikako iparraldeko konkistak eta, ondorioz, Italiako Erresumaren inbasioak 1943an osatzen dute oso garrantzitsua izan zen gerra fronte hori, Italiarentzat eta Erresuma Batuarentzat berebiziko garrantzia izan zuena baina askoz txikiagoa Alemaniarentzat edo AEBrentzat.
Bigarren Mundu Gerran, Hego Europan, Afrika iparraldean eta Mediterraneo itsasoan izandako borrokak sei kanpaina hauetan banatu daitezke:
* Ardatzaren kanpaina Balkanetan: Grezia-Italia Gerra, Jugoslaviaren inbasioa, Marita operazioa eta Kretako gudua
* itsas eta konboien gerra Mediterraneo itsasoan: Mediterraneoko gudua
* Balkanetako partisanoen borroka
* Ipar Afrikako kanpaina: Ipar Afrikako kanpaina
* Aliatuen Italiaren inbasioa: Italiako kanpaina
* Frantziako hegoaldeko lehorreratzea: Dragoon operazioa.
Fronte horretara, beren armada kopuru esanguratsuak bidali zituzten herrialdeak hauek izan ziren: Alemania, Estatu Batuak, Frantzia (Frantzia Askea eta Vichyko Frantzia), Erresuma Batua (Commonwealth-eko aliatuak barne: Australia, Zeelanda Berria, Hegoafrikar Batasuna, Kanada eta Britainiar India), Italiako Erresuma eta Polonia. Greziako eta Jugoslaviako Erresumako partisano eta gerrillariek, Kroaziako estatu panpina barne, aurre egin zieten Ardatzaren indarren tropei armada antolatu baten antzeko baldintza beretan. Brasilgo eta beste herrialde aliatu batzuetako tropek ere parte hartu zuten, nahiz eta haien ekarpenak erabakigarriak ez izan. Borroka batzuk italiar Albanian, frantziar Aljerian, Egiptoko Erresuman, italiar Libian, Marokoko Frantziako Protektoratuan eta frantziar Tunisian gertatu baziren ere, herrialde horietako tropek ez zuten borrokatu, edo haien laguntza puntuala edo etenekin izan zen.

## Kanpo estekak

* Datuak: Q696817
* Multimedia: World War II - Mediterranean, Middle East and Africa / Q696817
# Bigarren Mundu Gerrako Aliatuak

Aliatuak Bigarren Mundu Gerran borrokan zihardun alderdi bat izan zen, Ardatzaren aurkakoa.
Hasiera batean, herrialde aliatu nagusiak ondoko hauek ziren: Erresuma Batua, Frantzia (Frantzia Askea 1940ko uztailetik aurrera), Polonia, Kanada, Hegoafrika, Australia eta Zeelanda Berria. Txina Japoniaren kontrako borrokan zebilen 1937tik. Alemaniaren inbasioak zirela eta, Norvegiak (1940ko apirilean), Herbehereek eta Belgikak (1940ko maiatzean) nahiz Greziak (1940ko urrian, Italiak eraso egindakoan) bat egin zuten. Sobiet Batasunak, nahiz eta Alemaniarekin ituna sinatuta izan, 1941eko ekainean Alemaniaren inbasioa pairatu behar izan zuen ondoren, Aliatuekin bat egin zuen. 1941eko abenduan Japoniak Pearl Harbor bonbardatu zuten, gerran AEBen parte-hartzea eraginez. Horietako guztietakoak, AEBak, Sobiet Batasuna eta Erresuma Batua ziren, ekonomikoki zein militarki, boteretsuenak. Frantzia ere, askatutakoan, Aliatu nagusietakotzat jo zen.

## Aliatu nagusiak

* Sobietar Batasuna
* Ameriketako Estatu Batuak
* Britainiar Inperioa
** Erresuma Batua
** Kanada
** Australia
** Zeelanda Berria
** Ternua
** Hegoafrika
** India
* Polonia
* Frantzia

## Kanpo estekak

* Datuak: Q329888
# Bigarren Koalizioko Gerra

Bigarren Koalizioa :
| Borrokalariak ||
| Austria inperiala Prusia Erresuma Batua Errusia Portugal Sardinia Otomandar Inperioa Holandako Errepublika Napoliko Erresuma | Frantziako Gobernu Iraultzaileak Espainia Frantziak sortutako errepublikak: Bataviar Errepublika Helvetiar Errepublika Errepublika Zisalpinoa Erromako Errepublika Partenopear Errepublika |
Bigarren Koalizioa (1799-1802) Frantzia Iraultzailea geldiarazteko bigarren aldiz Europako zenbait boterek burututako ahalegin militarrari ematen zaion izena.
Napoleon Bonaparte Egiptoko espedizioaren buruan zegoen bitartean, Frantziako aurkariek aliantza berria prestatu zuten haren aurreko konkistak desegiteko. Austriak eta Errusiak armada berriak bildu zituzten Alemaniako eta Italiako kanpainetarako.
Lehenengo ekintza militarra Napolik burutu zuen 1798an, Erroma hartu baitzuen urriaren 28an. Hala ere, urtea amaitu aurretik bere mendetik at geratu zen berriro. Iparraldeagoan, Po ibaiaren aldean, Errusiak Moreau buru zuen armada frantziarra garaitu zuen, Alpeetara eta Genova aldera mugiaraziz. Dena den, Errusia Helvetiar Errepublikara (Suitza) iritsi zenean, Andre Massenak menderatu zituen.
Alemanian, Austriako armadek Jean-Baptiste Jourdan buru zuten frantziarrak Rhinen atzealdera mugiarazi zituzten. Suitzan ere garaipenak eskuratu zituzten austriarrek.
Egiptotik itzuli ostean, Napoleonek Frantziaren gaineko kontrola bereganatu zuen estatu-kolpe baten bidez. Frantziako armadak berrantolatu zituzten eta hurrengo urterako kanpainak berak zuzendu zituen. 1800en, Italiako armada Napoleonen bizkar gainean geratuta, Michael Melas jenerala buru zuen armada austriarraren kontra Marengo bataila garaitu zuen.
Alemanian, Moreau frantziar jeneralak Johann artxidukea gailendu zuen Hohenlinden batailan. Hortaz, Austriak Lunévilleko Ituna sinatu behar izan zuen, Frantziak Rhineraino lurraldeak menperatuko zituela eta Italiako eta Herbehereetako errepublikak sortu zirela onartuz. Amiensko Itunaren bidez, Frantziak eta Britainia Handiak Iraultzako Gerren eta Napoleondar Gerren arteko bakea adostu zuten.

## Kanpo estekak

* Datuak: Q26749
* Multimedia: War of the Second Coalition / Q26749
# Bigarren Mailako Esku Huskako Buruz Buruko Pilota Txapelketa

Bigarren Mailako Esku Huskako Buruz Buruko Pilota Txapelketa edo Buruz Buruko Promozio Txapelketa esku huskako pilota profesionalean jokatzen den bigarren mailako txapelketa garrantzitsuena da, lehenengo mailakoa Esku Huskako Buruz Buruko Pilota Txapelketa Nagusia izanik. 1957an sortu zen, eta urtero egiten da. Pilotari hasiberrien eta maila baxuagokoen txapelketa da.
Lehen txapelketaren irabazlea Del Val izan zen. Finala gehien jokatu dituen pilotaria, berriz, Elgea da, nahiz eta bakarra irabazi.
Tradizioz, bigarren mailako txapelketaren irabazleak, hurrengo urtean, lehen mailako buruz buruko txapelketan parte hartzen du. Bigarren mailako txapelketa pilotari handiek irabazi dute, besteak beste Retegi I.ak, Retegi II.ak, Arretxek, Belokik edo Olaizola II.ak.

## Txapelketaren irabazleak

$^{(1)}$ 1998ko eta 1999ko ekitaldietan txapelketa bi egin zituzten, Aspe eta Asegarce enpresak ados jarri ez zirelako.

## Txapelak herrialdeen arabera

| Herrialdea | Txapelak | Pilotariak |
| Gipuzkoa | 23 | Arteaga II.ak 2, Andueza III.ak 1, Andueza VI.ak 1, Erostarbek 1, Arruabarrenak 1, Atano X.ak 1, Tapia I.ak 1, Esnaolak 1, Alustizak 1, Etxenagusiak 1, Urrak 1, Beristainek 1, Berraondok 1, Unsainek 1, Errastik 1, Kokak 1, Peñagarikanok 1, Aritz Lasak 1 , Olaetxeak 1, Rezustak 1, Mendizabal III.ak 1 eta Alberdik 1 |
| Nafarroa Garaia | 22 | Lasa III.ak 2, Bergara I.ak 1, Retegi I.ak 1, Oreja II.ak 1, Retegi II.ak 1, Maiz II.ak 1, Txoperena II.ak 1, Retegi IV.ak 1, Arretxek 1, Urzainkik 1, Soroa III.ak 1, Belokik 1, Esainek 1, Olaizola II.ak 1, Pascualek 1, Galartza V.ak 1, Retegi Bik 1, Beroitzek 1 , Jaunarenak 1, Peio Etxeberriak 1 eta Bakaikoak 1 |
| Bizkaia | 12 | Garcia Ariño II.ak 2, Gorostizak 1, Elgeak 1, Ansotegik 1, Lukek 1, Lejarazuk 1, Irazolak 1, Berasaluze IX.ak 1, Leitza 1, Urberuagak 1 eta Zearrak 1 |
| Errioxa | 7 | Del Valek 1, Herránek 1, Nalda II.ak 1, Santik 1, Untoria 1, Víctorrrek 1 eta Daríok 1. |
| Araba | 2 | Arkaiak 1 eta Iker Larrazabalek 1 |
| Lapurdi | 1 | Gonzalezek 1 |
| Burgos | 1 | Raik 1 |

## Kanpo estekak

* Datuak: Q1135440
# Bigarren Mundu Gerraren kronologia

Bigarren Mundu Gerraren kronologia gatazka armatu horrekin zerikusia duten gertaera garrantzitsuenen kronologia da. Luzera dela eta, urtearen arabera zatitu da.

## Kronologiak

* Bigarren Mundu Gerraren aurreko gertaeren kronologia
* Bigarren Mundu Gerraren kronologia (1939)
* Bigarren Mundu Gerraren kronologia (1940)
* Bigarren Mundu Gerraren kronologia (1941)
* Bigarren Mundu Gerraren kronologia (1942)
* Bigarren Mundu Gerraren kronologia (1943)
* Bigarren Mundu Gerraren kronologia (1944)
* Bigarren Mundu Gerraren kronologia (1945)

## Kanpo estekak

* Datuak: Q327039